నిజామాబాద్ (ఆంధ్రజ్యోతి) : నిజామాబాద్ వ్యవసాయ మార్కెట్లో పసుపునకు డిమాండ్ పెరిగింది. బుధవారం కాడి రకానికి చెందిన క్వింటాలు పసుపు ధర అత్యధికంగా 8,256 రూపాయల ధర పలికింది. ఇది గత ఏడాదికన్నా ఎక్కువే.  గోలా రకానికి క్వింటాలుకు 7,225 రూపాయల వరకు ధర వచ్చింది.   ఇక్క డి మార్కెట్లో ఈ నెల మొదటివారం నుంచి పసుపు కొనుగోళ్లు జరుగుతున్నాయి. మార్కెట్కు ప్రస్తుతం పాత పసుపే ఎక్కువగా వస్తోంది. కొంత మంది కొత్త పసుపు కూడా తెస్తున్నారు.బుధవారం ఒక్కరోజే 1,620 క్వింటాళ్ల పసుపు వచ్చింది. కోల్డ్ స్టోరేజీలో నిలువచేసిన రైతులు, వ్యాపారులు అమ్మకాలు చేస్తున్నారు.  ప్రస్తు తం మార్కెట్కు ప్రతి రోజు 1000 నుంచి 1500 క్వింటాళ్ల వరకు పసుపు వస్తోంది.  కామారెడ్డి, నిర్మల్, జగిత్యాల, గుంటూరు జిల్లా దుగ్గిరాల ప్రాంతం నుంచి కూడా రైతులు పసుపు తెస్తున్నారు. మంచి రేటు వస్తుండటంతో పాత పసుపు నిలువలు ఉన్న రైతులు  అమ్మకాలు ఎక్కువగా జరుపుతున్నారు. నిజామాబాద్ జిల్లాలో ఏటా 50 వేల నుంచి 60 వేల ఎకరాలలో పసుపును సాగు చేస్తున్నారు.  కాగా జనవరి చివరి నుంచి కొత్త పసుపు ఎక్కువగా మార్కెట్కు వస్తుందని కార్యదర్శి స్వరూపారాణి తెలిపారు.
nijamabad (aandhrajyoti) : nijamabad vyavasaaya marketlo pasupunaku demand perigindi. budhavaaram kaadi rakaniki chendina kvintaalu pasupu dhara atyadhikamgaa 8,256 roopaayala dhara palikindi. idhi gatha edaadikanna ekkuve.  gola rakaniki kvintaaluku 7,225 roopaayala varaku dhara vachindi.   ikka di marketlo ee nela modativaaram nunchi pasupu konugollu jarugutunnaayi. marketku prastutam paata pasupe ekkuvagaa vastondi. kontha mandi kotta pasupu kuudaa testunnaru.budhavaaram okkaroje 1,620 kvintaalla pasupu vachindi. cold storageylo niluvachesina raitulu, vyaapaarulu ammakaalu chestunnaru.  prastu tam marketku prati roju 1000 nunchi 1500 kvintaalla varaku pasupu vastondi.  kamareddy, nirmal, jagityaala, gunturu jilla duggiraala praantam nunchi kuudaa raitulu pasupu testunnaru. manchi retu vastundatamto paata pasupu niluvalu unna raitulu  ammakaalu ekkuvagaa jaruputunnaru. nijamabad jillaalo eta 50 vela nunchi 60 vela ekaraalalo pasupunu saagu chestunnaru.  kaga janavari chivari nunchi kotta pasupu ekkuvagaa marketku vastundani kaaryadarsi swaruupaaraani telipaaru.